Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 33. számú melléklet a 46/2009. (XII. 30.) PM rendelethez
Paragraph Index: 2867

1. Általános tudnivalók - Az adatlapokat az év első 11 hónapjában, egész számokban, milliós nagyságrendben kell kitölteni. December hónapra vonatkozóan a tervdokumentációt egy tizedes pontossággal, a kerekítés szabályainak figyelembe vételével kell kitölteni. - A finanszírozási terv adatlapjainak fejlécében az aktuális hónap kerül megjelölésre. - Az E FIN jelölésű adatlapok ún. főtáblák bevételek, kiadások és a likviditás tervezésére szolgálnak. A főtáblák kerülnek jóváhagyásra. - Az E.A.-Ht. jelölésű adatlapok ún. háttér táblák a bevételek és a kiadások finanszírozási napokra történő bontását, a túlléphető és előrehozott kiadási előirányzatok jogcím szerinti részletezését és egyéb a döntést elősegítő háttérinformációkat tartalmaznak. - A terv egy példányát a Magyar Államkincstár (a továbbiakban: Kincstár) aláírásával visszaigazolja az Egészségbiztosítási Alap részére. - A terv hóközi módosítását a módosult főtáblákra és az érintett háttértáblákra vonatkozóan jóváhagyásra a PM szakfőosztályára kell megküldeni.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes